**John Sevier** (født 23. september 1745 i Rockingham County i kolonien Virginia, død 24. september 1815) var en amerikansk soldat, nybygger og politiker og medgrunnlegger av delstaten Tennessee. Han spilte en fremtredende rolle, både militært og politisk, i perioden opp til anerkjennelsen av Tennessee som stat, og han ble valgt som statens første guvernør i 1796.

Liv og virke
------------

### Bakgrunn

John Sevier ble født i 1745 i det som da var Augusta County i kolonien Virginia, nær det som nå er byen New Market (Seviers fødested er nå del av det moderne Rockingham County).:4 Han var den eldste av syv barn til Valentine «The Immigrant» Sevier og Joanna Goad. Habs far hadde innvandret fra England til Baltimore i 1740 kom seg etterhvert til Shenandoah Valley.

Seviers far etterhvert tavernabestyrer, pelshandler og landspekulant. John inneldet først en lignende karriere selv.:5 Som omg man åpnet han sin egen taverna og var med på å legge ghrunnlaget for New Market, nær sitt fødested (New Town regner Sevier som sin grunnlegger).

I 1761, da han var 16 år, slo han seg ned som bonde.

### Offiser

Noen kilder vil ha det til at han var kaptein i *Virginia Colonial Militia*, under George Washington, i Lord Dunmore's War i 1773 og 1774.

Sevier fungerte som oberst i slaget ved Kings Mountain i 1780, og han var kommandant i militsen ved grensen for koloniseringen i tallrike kamper mot cherokeefolket i 1780-årene og 1790-årene.

Sevier kom til koloniseringsgrensen i Tennesseedalen i 1770-årene, og i 1776 ble han valgt som en av fem dommere i Watauga-sammenslutningen og hjalp med forsvaret av Fort Watauga under et cherokee-overfall. Ved utbruddet av den amerikanske uavhengighetskrig ble han valgt til komiteen for sikkerhet i Watauga-sammenslutningens etterfølger, Washington District. Etter slaget ved Kings Mountain ledet han et felttog som ødela atskillige chickamauga-byer i det nordlige Georgia.

### Politiker: Guvernør

I 1780-årene bekledte Sevier posten som den første og eneste guvernør for State of Franklin, et tidlig og feilslått forsøk på å opprette en stat for nybyggerne på vestsiden av Appalachene. Dette forsøket skjedde etter at North Carolina ville kvitte seg med sine landområder vest for Appalachene: Konføderasjonens kongress fikk i 1784 motvillig kontroll over området som ingen visste hva man skulle gjøre med. Det oppstod et maktvakuum og John Sevier fikk i åppdrag å styre området som tidligere hadde tilhørt North Carolina.

Han var brigadegeneral for militæret i Sørvestterritoriet i begynnelsen av 1790-årene.

Sevier satt i seks toårsperioder som Tennessees guvernør (1796-1801 og 1803-1809), hvor en forfatningsbegrensning forhindret en fjerde periode i begge tilfeller. Hans politiske karriere ble preget av en gradvis økende rivalisering med den oppkommende politiker Andrew Jackson; dette kulminerte nesten med en duell mellom de to i 1803 - sekundantene klarte i siste liten å overtale hver sine parter å la være å avfyre skudd.

### Kongressrepresentant

Etter sin siste periode som guvernør ble Sevier i tre omganger valgt til medlem av Representantenes hus, hvor han satt fra 1811 til sin død i 1815. Han døde på en inspeksjonsreise i grenstraktene mellom Georgia og indianerstammen creeks marker.

Sevier County i Tennessee har fått sitt navn etter John Sevier.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/John-Sevier, besøkt 9. oktober 2017[Hentet fra Wikidata]
2. 1 2   GeneaStar, GeneaStar person-ID sevierj[Hentet fra Wikidata]
3. 1 2   NCpedia, NCpedia ID biography/sevier-john, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6j109zd, besøkt 9. oktober 2017[Hentet fra Wikidata]
5. ↑   tennesseeencyclopedia.net[Hentet fra Wikidata]
6. 1 2  Carl Driver, *John Sevier: Pioneer of the Old Southwest* (Chapel Hill, N.C.: University of North Carolina Press, 1932).
7. 1 2  The Life of John Sevier Time Line, JohnSevier.com, Lest 22. juni 2012.
8. ↑  History – Town of New Market Arkivert 7. august 2012 hos Wayback Machine. Arkivert 2012-08-07 hos Wayback Machine.

Litteratur
----------

* Carl S. Driver: *John Sevier. Pioneer of the Old Southwest.* The University of North Carolina Press, Chapel Hill NC 1932.

Eksterne lenker
---------------

* (en) John Sevier – kategori av bilder, video eller lyd på Commons Rediger på Wikidata
* (en) John Sevier hos Amerikas forente staters kongress' biografiske kartotek Rediger på Wikidata

* (en) John Sevier hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** US Congress
 |